MAGIX Music Maker

Slik kommer du i gang med å produsere tekno.

Mye av dagens musikk - tekno, trance, house og hiphop - er lagd ved at lyder er samplet på en datamaskin. Å sample betyr å blande og mikse forskjellige lyder, melodistumper og rytmer.
Med Magic Music Maker blir du din egen disc-jokey, produsent og kunstner på kort tid, selv om du verken kan noter eller kom- ponere. Programmet er rettet mot både profesjonelle og nybegynnere. 
Den har et hav av knapper og muligheter, men ta det med ro Du må bare kunne tre-fire stykker for å komme i gang.

Når du lager en musikk- eller melodistump, blir den lagret midlertidig i datamaskinens RAM-minne. Derfor er minstekravene 16 megabyte RAM, men det anbefales å ha 32 MB. Hvis du bare har 16, men ønsker å gjøre lengre opptak, bør du velge "22 kHz" og "mono" i det første vinduet.
I det første vinduet skal du velge innstillinger. Velg mellom fire, åtte eller 16 spor (hvert instrument eller lyd har sitt eget spor), og velg deretter mellom 22 og 44 kHz (velg 22 hvis maskinen din ikke er så kraftig). Velg også mellom Mono eller Stereo.
Nå er du inne i programmet. Midt på siden er det et vindu med et eksempel som viser hva programmet kan gjøre. Trykk på mellomromstasten for å spille eksemplet, eller lukk vinduet for å sette i gang med å lage din egen tekno.
Velg tempoet komposisjonen din skal ha. Nederst på skjermen er det et vindu med tallet 120. Innen tekno snakker man om "beats per minute" - slag i minuttet. 120 betyr altså 120 rytmeslag i minuttet.
I listen til venstre, ser du lydene, rytmene, bildene og filmklip- pene du kan bruke. Klikk på dem og prøv deg fram for å se og høre hva de inneholder.

Sett i gang med en ny innspil- ling ved å klikke på det hvite A4-arket øverst i venstre hjørne. Nå får du fram en blank side med fem vannrette linjer.
Bruk musen og dra lydfilene du vil bruke, over på linjene. Velg et par stykker og trykk deretter på mellomromstasten for å spille resultatet. Trykk en gang til når du vil stoppe det. 
Flytt rundt på filene med musen, dra i hjørnene for å få effektene til å "fade" inn eller ut, og prøv å klikke på de forskjellige ikonene på linjen øverst. De legger på effekter som ekko og forvrengning. Du kan også lage en loop eller sløyfe slik at innspillingen går rundt og rundt.
Vil du slette en lydfil, klikker du på den og skriver "Delete".
Deretter legger du bilder og videoklipp inn i innspillingen ved å dra dem over på linjen med musen.

Når du er ferdig, klikker du på "Mix Down" i den øverste linjen for å lagre innspillingen. Nå kan du bygge videre på nummeret med en ny sekvens.
Lagre arbeidet ved å gå til "File" og velge "Export arrangements" . Velg "Wave" hvis du bare har med lyd, og "AVI" hvis du har med bilder også. Windows pakker alt sammen automatisk, derfor kan det ta et par minutter.
Det følger en engelsk håndbok på 75 sider med programmet. Den ligger under "Help" og har bl.a. en teoretisk og en praktisk innføring i lydteknikker.

Hvis du vil slette Magic Music Maker fra datamaskinen, foretar du en avinstallering. Uninstaller ligger på samme sted som programikonet, bak "Start"- knappen på skrivebordet i Windows.